Univerza v Mariboru

Pedagoška fakulteta

*Poročilo o praktičnem delu vaj*

**KOGNITIVNI RAZVOJ**

**PO TEORIJI JEANA PIAGETA**

Avtorica: S. D.

Mentor: B. M.

Oktober, 2009

# UVOD IN OPREDELITEV PROBLEMA

Jean Piaget, [švicarski](http://sl.wikipedia.org/wiki/%C5%A0vicarji) [filozof](http://sl.wikipedia.org/wiki/Filozof) in [naravoslovec](http://sl.wikipedia.org/wiki/Naravoslovec), Ukvarjal se je s človeškim psihološkim razvojem. Ugotovil je da [otroci](http://sl.wikipedia.org/wiki/Otrok) drugače razmišljajo kot odrasli.

Prav s to vajo želim tudi sama opazovati otroka pri izvajanju nekaterih poskusov. Z opazovanjem, spremljanjem njegovega delovanja ter rezultati, se bom iz prve roke seznanila s kognitivnim razvojem po teoriji J.Piageta.

# METODE

## Udeleženec:  Mlada deklica Klara, ki je stara 10 let.

## Pripomočki:

**Konzervacija količine:** voda, dva ista kozarca in eden nižji in širši kozarec,list papirja, svinčnik.

**Konzervacija števila:** 8 belih žetonov in 15 žetonov črnih, list papirja, svinčnik.

**Seriacija:** sedem različno dolgih in enako debelih palčk, list papirja, svinčnik.

**Klasifikacija:** matrika z liki z dvema vhodoma, enim praznim poljem in tremi izbori likov, list papirja, svinčnik.

**Intervju:** list papirja, svinčnik.

## Postopek

**Konzervacija količine:** v dva po volumnu enaka kozarca nalijemo enako količino vode. Otroka vprašamo kje je več vode. Nato iz prvega kozarca prelijemo vodo v drugega, ki je nižji in širši, vendar po volumnu enak prvemu in drugemu kozarcu. Otroka vprašamo v katerem kozarcu je več vode ter iz katerega kozarca bi pil vodo, če bi bil zelo žejen.

 **Konzervacija števila:** 8 belih žetonov položimo na mizo, otroku ponudimo škatlo z črnimi žetoni in ga prosimo, da na mizo položi enako število črnih žetonov, kot je belih. Ugotovitve zapisujemo.

**Seriacija:** otroku ponudimo, da različno dolge palice razvrsti po velikosti od najmanjše do največje.

**Klasifikacija:** otroku ponudimo matriko in izbor likov. Otrok po lastni presoji izbere pravilni manjkajoči lik v matriki.

**Intervju:** otroku postavljamo vprašanja in zapisujemo otrokove odgovore.

1. **REZULTATI**

## Kvalitativna analiza

Klara pri reševanju poskusov ni imela posebnih težav, bila je tudi dobre volje ter polna energije kar je po mojem vplivalo tudi na rezultate. Pri reševanju ni imela težav in je naloge rešila pravilno.

## Opisna analiza poskusov

**Konzervacija količine:** Poskus je otrok izvedel pravilno. Poskus se ji je zdel samoumeven saj je odločno odgovorila, da če ne dodajamo več vode potem je količina še vedno enaka.

**Konzervacija števila:** Klara je nalogo rešila pravilno in položila prav tako osem črnih žetonov-princip korespondence. Na različne starosti lahko pričakujemo različne odgovore saj bi po mojem mnenju mlajši otrok pri razmiku žetonov podal drugačen sistem pri katerem se število belih in črnih ne bi ujemalo.

**Seriacija:** Klara sedem različno dolgih palic po vrsti razvrsti po stopničastem modelu od najmanjšega do največjega.

**Klasifikacija:** otrok pri vseh matrikah izbere pravilen manjkajoči lik.

# ZAKLJUČEK

Spremljanje otroka pri izvajanju poskusov nam nam veliko pripomore k tem da spoznamo kako razvito je mišljenje otroka, ki izvaja poskus. Otroško mišljenje se zelo razlikuje od mišljenja odraslega človeka, a se z otrokovim razvojem njegovo mišljenje hitro spreminja in postaja nedvoumno. To nam s stopnjami kaže Piagetova teorija o kognitivnem razvoju.

## Predlogi, kritike

Otrok pri tovrstni vaji hitro izgubi voljo in koncentracijo pri poskusih, zato je dokaj ključna tudi motiviranost, pripravljenost in sam pristop izvajalca k vaji in otroku. Po predvidevanjih je vajo te vrste na drug način težko izpeljati.

# LITERATURA

* <http://www.piaget.org/aboutPiaget.html>
* <http://sl.wikipedia.org/wiki/Jean_Piaget>
* učni list, razvojna psihologija, kognitivni razvoj po teoriji J. Piageta s prilogo (vprašalnik za intervju in list s štirimi matrikami za izvajanje poskusa klasifikacije)

## Intervju

1. Sanje

*Ali veš kaj so sanje?*
Ja,tisto kar sanjam ponoči.
*Ali sanjaš?*
Ja.
*Od kod pridejo sanje ko spiš?Kje nastanejo sanje?*
Prihajajo iz moje glave.
*Kako nastanejo sanje – kdo jih naredi?*
Jaz.
*Ko sanjaš. Kje so tvoje sanje? Na katerem kraju? So v tebi, ali so v sobi?*
V meni in v moji sobi.
*Ko sanjaš, da se igraš na dvorišču, so tvoje sanje takrat na dvorišču ali v sobi?*
V sobi.
*Če je tvoja mama v sobi takrat, ko sanjaš, ali lahko ona vidi tvoje sanje?*
Ne.
*Povej mi, s čim sanjaš (z rokami?)?*Z glavo.
*Zakaj imamo sanje?*
Zato,da sanjamo lepe stvari.
*Iz česa so narejene sanje?*
Ne vem.
*Ali se lahko sanj dotaknemo z roko?*
Ne,so v moji glavi.
*Ali so sanje narejene iz stvari ali iz misli?*
Iz misli.
*Če ponoči sanjaš, da se igraš, ali se potem zares igraš?*
Ne,samo mislim tako.
*Ali je to enako, kot če bi se igral podnevi?*
Ne.

1. Luč

*Povej mi, kaj je noč?*
Noč je takrat, ko je konec dneva.
*Zakaj je ponoči tema?*
Zato ker se sonce premika.
*Od kje prihaja tema?*
Iz neba.
*Kdo jo naredi?*
Luna.
*Kaj pa sonce – ali nam sonce lahko sledi?*
Ne sonce nam ne more slediti.
*Če gresta ti in tvoja mama vsak v svojo smer, za kom gre potem sonce?*Za obema.